Δωμάτιο με Θέα

Το ***Δωμάτιο με θέα*** (πρωτότυπος τίτλος: *A Room with a View*) είναι βρετανική δραματική ερωτική ταινία του 1985, σε σκηνοθεσία του Τζέιμς Άιβορι και παραγωγή του Ισμαήλ Μέρτσαντ, βασισμένο στο μυθιστόρημα του 1908 με τον ομότιτλο τίτλο, του συγγραφέα Ε. Εμ. Φόστερ. Η ταινία ακολουθεί πιστά το μυθιστόρημα, βασίζοντας τις θεματικές κατηγορίες της στους τίτλους των κεφαλαίων του βιβλίου. Η πλοκή είναι τοποθετημένη στην Αγγλία και την Ιταλία, σχετικά με μια νεαρή γυναίκα που ζει περιορισμένη και καταπιεσμένη κατά τις συνήθειες της εδουαρδιανής εποχής και το ειδύλλιό της με έναν απελευθερωμένο νέο άντρα.

## Πλοκή
Η νεαρή Αγγλίδα Λούσι Χάνιτσερτς είναι από ένα χωριό του Σάρεϊ και βρίσκεται σε διακοπές στην Ιταλία, με την κατά πολύ μεγαλύτερή της ξαδέλφη και κηδεμόνα Σάρλοτ Μπάρτλετ. Η Σάρλοτ είναι μια συνηθισμένη Αγγλίδα με μία εξαιρετικά καταπιεστική προσωπικότητα, η οποία έχει την τάση να περνάει το δικό της, με το να εκφράζει τα συναισθήματά της με σκοπό να χειραγωγεί τους γύρω της. Η Λούσι προέρχεται από μία οικογένεια της ανώτερης αστικής τάξης, που όμως είναι αγαπημένη και ανέμελη· η ίδια είναι μεγαλωμένη με μηδαμινές αναστολές, πράγμα που δημιουργεί μία τεταμένη ατμόσφαιρα μεταξύ της ίδιας και της Σάρλοτ. Οι δύο γυναίκες έρχονται σε αντίθεση με τον ελεύθερο τρόπο σκέψης και πνεύματος, που χαρακτηρίζουν το σκηνικό της Ιταλίας. Σε μια μικρή πανσιόν η Λούσι συναντά ανθρώπους όπως τον Αιδεσιμότατο Μπίμπι, τις δύο δεσποινίδες Άλαν και την συγγραφέα Έλενορ Λάβις, αλλά κυρίως τον αιρετικό κύριο Έμερσον και τον όμορφο, σκεπτόμενο γιο του Τζορτζ, ο οποίος γίνεται φίλος με την Σάρλοτ. Αυτοί οι άνδρες, επίσης Άγγλοι, αντιπροσωπεύουν τα προοδευτικά ιδεώδη που εκφράζουν την αλλαγή του αιώνα, επιδιώκοντας να αποτινάξουν την καταπίεση και τους περιορισμούς που ήταν εκφραστές της βικτωριανής εποχής. Στην αρχή, οι Έμερσονς φαντάζουν περίεργοι και ασύμβατοι με τη Λούσι και τη Σάρλοτ. Φαίνονται ειλικρινείς, αλλά αδαείς με τους λεπτούς τρόπους της ανώτερης Βικτωριανής τάξης. Ο κος Έμερσον προσφέρεται να αλλάξουν δωμάτια με τις κυρίες, οι οποίες επιθυμούν να μείνουν σε δωμάτιο που έχει θέα. Η Σάρλοτ προσβάλλεται, θεωρώντας τον αγενή και χωρίς τρόπους, που αποσκοπεί να τις υποχρεώσει με αυτήν του την προσφορά. Καθώς η Λούσι αρχίζει να ενηλικιώνεται, βρίσκει τον εαυτό της να ελκύεται από τον Τζορτζ, εξαιτίας του μυστηριώδη τρόπου σκέψης του και της ευκολίας τού να εκφράζει τα συναισθήματά του. Πλήθος από τους συνδιαμένοντες της πανσιόν κάνουν μία βόλτα με άμαξες στην ύπαιθρο. Ο άτακτος Ιταλός οδηγός εκδικείται τη Σάρλοτ, κατευθύνοντας επίτηδες εσφαλμένα την ασυνόδευτη Λούσι στον Τζορτζ σε ένα χωράφι με κριθάρι, όταν αυτός θαυμάζει μόνος του τη θέα. Καθώς εκείνη τον πλησιάζει, ο Τζορτζ ξαφνικά αγκαλιάζει και φιλά παθιασμένα την Λούσι. Η Σάρλοτ, που έχει ακολουθήσει την Λούσι, γίνεται μάρτυρας τού περιστατικού και επεμβαίνει σταματώντας την μεταξύ τους διαχυτικότητα. Το απροκάλυπτο πάθος του Τζορτζ σοκάρει τη Λούσι, αλλά παράλληλα ξυπνά τον κρυφό πόθο και έρωτα μέσα της. Η Σάρλοτ υποστηρίζει πως η πράξη του Τζορτζ είναι κατακριτέα, αναφέροντας ένα παρόμοιο περιστατικό ερωτικής απογοήτευσης, που έλαβε χώρα στα νιάτα της και είχε αντιδράσει ανάλογα με αηδία και θυμό, όπως τώρα με τον Τζορτζ. Η Σάρλοτ χρησιμοποιεί ως μέσο την ενοχή, για να εξαναγκάσει τη Λούσι να αποσιωπήσει το γεγονός, ώστε να περισώσει τη φήμη της νεαρής δεσποινίδας και της συνοδού της, όμως στην πραγματικότητα λειτουργεί με βάση το δικό της όφελος. Κανονικά, αν ένας νέος φιλήσει μια νεαρή δεσποινίδα, θα πρέπει να αρραβωνιαστούν, ώστε να διατηρηθεί η καλή φήμη της· όμως στην προκειμένη περίπτωση η Σάρλοτ θεωρεί πως ο Τζορτζ είναι ακατάλληλος. Μετά την επιστροφή στην Αγγλία η Λούσι δεν αναφέρει τίποτε στη μητέρα της και προσποιείται πως έχει ξεχάσει το περιστατικό. Δέχεται την πρόταση γάμου του Σέσιλ Βάις, ενός πλούσιου και αξιοσέβαστου, αλλά σνομπ άνδρα. Ωστόσο σύντομα πληροφορείται τη μετακόμιση του Τζορτζ και του πατέρα του στο μικρό χωριό και ότι πρόκειται να γίνουν γείτονές της, εξαιτίας ενός γράμματος του Σέσιλ Βάις, που τους προσκαλεί να μείνουν σε ένα άδειο εξοχικό. Η εμφάνιση του Τζορτζ σύντομα διαταράσσει τα σχέδια της Λούσι και προκαλεί τα καταπιεσμένα συναισθήματά της να επανεμφανιστούν, σε μια περίπλοκη κατάσταση, από την υποτιθέμενη ανάγκη για μυστικότητα. Η Λούσι, που σταθερά αντιστέκεται στις διεκδικήσεις του Τζορτζ προς αυτήν, μυστηριωδώς αποφασίζει να διαλύσει τον αρραβώνα της με τον Σέσιλ και σχεδιάζει να ταξιδέψει στην Ελλάδα. Παράλληλα ο Τζορτζ παίρνει την απόφαση ότι θα πρέπει να προχωρήσει για να βρει την ησυχία του και σχεδιάζει αναλόγως. Η Λούσι, σε επίσκεψή της στον Αιδεσιμότατο Μπίμπι, έρχεται αντιμέτωπη με τον πατέρα τού Τζορτζ, προτού αυτοί μετακομίσουν. Τότε ξαφνικά αντιλαμβάνεται ότι ο μόνος λόγος του επικείμενου ταξιδιού της, είναι για να ξεφύγει από τα αισθήματα που έχει για τον Τζορτζ. Στο τέλος βλέπουμε τον Τζορτζ και τη Λούσι να κάνουν τον μήνα του μέλιτός τους στην ίδια Ιταλική πανσιόν της Φλωρεντίας όπου γνωρίστηκαν, στο ίδιο δωμάτιο με θέα.

## Διανομή ρόλων
* Έλενα Μπόναμ Κάρτερ ως Λούσι Χάνιτσερτς
* Τζούλιαν Σαντς ως Τζορτζ Έμερσον
* Μάγκι Σμιθ ως Σάρλοτ Μπάρτλετ
* Ντένολμ Έλιοτ ως κύριος Έμερσον
* Ντάνιελ Ντέι-Λιούις ως Σέσιλ Βάις
* Σάιμον Κάλοου ως Αιδεσιμότατος Μπίμπι
* Ρόζμαρι Λιτς ως Κα Χάνιτσερτς, μητέρα της Λούσι
* Ρούπερτ Γκρέβς ως Φρέντυ Χάνιτσερτς, αδελφός της Λούσι
* Πάτρικ Γκόφρι ως Αιδεσιμότατος Ίγκαρ
* Τζούντι Ντεντς ως Έλενορ Λάβις, συγγραφέας
* Φάμπια Ντρέικ ως Δις Κάτεριν Άλαν
* Τζόαν Χένλεη ως Δις Τερέσα Άλαν
* Αμάντα Γουόλκερ ως Κόκνεϊ Σινιόρα
* Μαρία Μπρίτνεβα ως Κα Βάις, μητέρα του Σέσιλ
* Μία Φόδεργκιλ ως Μίνι Μπίμπι
* Πέτερ Σέλιερ ως σερ Χάρρυ Ότγουεϊ, σπιτονοικοκύρης.

## Γυρίσματα
Η ταινία «Δωμάτιο με θέα» γυρίστηκε στο Έμετς Γκάρντεν, στο Σέβενοκς και στο Φοξγολντ Χάους, Σιντιγκστόουν. Η Λούσι και ο Σέσιλ κάνουν έναν περίπατο στο χωριό μετά τον αρραβώνα τους. Σταματούν στην εκκλησία Σέιντ Μέρι για να μιλήσουν στον Αιδεσιμότατο Μπίμπι. Αργότερα στην ταινία οι Έμερσον νοικιάζουν ένα σπίτι στο χωριό, όπως παρόμοια και το σπίτι του Αιδεσιμότατου Μπίμπι βρίσκεται στο χωριό πίσω από την εκκλησία. Εκεί η Λούσι κουβεντιάζει με τον Κο Έμερσον σχετικά με τη σχέση της με τον γιο του, στο τέλος της ταινίας. Το πάρτι αρραβώνων της Λούσι γυρίστηκε στο  Έμετς Γκάρντεν.

## Box office
Η ταινία έκανε εισπράξεις 4.4 εκατομμυρίων δολαρίων στο Αμερικανικό Box Office κατά τις 12 πρώτες εβδομάδες της κυκλοφορίας της.

## Βραβεία
### Νίκες
* Όσκαρ: Καλλιτεχνικής διεύθυνσης (Τζιάνι Γκουαράντα) (Μπάιαν Άκλαντ-Σνόου) (Μπράιαν Σάβεγκαρ) (Έλιο Αλταμούρα), καλύτερα κουστούμια (Τζένι Μπίβαν) (Τζόν Μπράιτ) και καλύτερο διασκευασμένο σενάριο (Ρουθ Πράουερ - Τζαμπβάλα).
* Μπάφτα: Καλύτερη ηθοποιός (Μάγκι Σμιθ), Β' γυναικείος ρόλος (Τζούντι Ντεντς), σχεδιασμός κουστουμιών (Τζένι Μπίβαν), καλύτερης ταινίας (Τζέιμς Άιβορι), καλύτερος σχεδιασμός παραγωγής (Μπάιαν Άκλαντ-Σνόου)
* Βρετανικά βραβειά ταινιών Ίβενινγκ Στάνταρντ (Evening Standard British Film Awards): Καλύτερης ταινίας (Τζέιμς Άιβορι), καλύτερο τεχνικό/καλλιτεχνικό επίτευγμα (Τόνι Πίερς-Ρόμπερτς)
* Χρυσές Σφαίρες: Β' γυναικείος ρόλος (Μάγκι Σμιθ)
* Βραβεία ένωσης κριτικών κινηματογράφου Κάνσας Σίτυ (Kansas City Film Critics Circle Awards): B' ανδρικός ρόλος (Ντένολμ Έλιοτ), Β' γυναικείος ρόλος (Μάγκι Σμιθ).
* Βραβεία ένωσης κριτικών κινηματογράφου Λονδίνου (London Critics Circle Film Awards): Καλύτερη ταινία (Τζέιμς Άιβορι).
* Νάσιοναλ Μπόρντ οφ ριβιού (National Board of Review): Καλύτερη ταινία, Β' ανδρικός ρόλος (Ντάνιελ Ντέι-Λιούις)
* Βραβεία ένωσης κριτικών κινηματογράφου Νέας Υόρκης (New York Film Critics Circle Awards): Καλύτερης φωτογραφίας (Τόνι Πίερς-Ρόμπερτς), Β' ανδρικός ρόλος (Ντάνιελ Ντέι-Λιούις).
* Ράιτερς Γκίλντ οφ Αμέρικα (Writers Guild of America): Καλύτερο διασκευασμένο σενάριο (Ρουθ Πράουερ - Τζαμπβάλα).

### Υποψηφιότητες
* Όσκαρ: Β' ανδρικός ρόλος (Ντένολμ Έλιοτ), Β' γυναικείος ρόλος (Μάγκι Σμιθ), καλύτερη ταινία (Ισμαήλ Μέρτσαντ), καλύτερης φωτογραφίας (Τόνι Πίερς-Ρόμπερτς), καλύτερης σκηνοθεσίας (Τζέιμς Άιβορι).
* Μπάφτα: Β' ανδρικός ρόλος (Σάιμον Κάλοου), (Ντένολμ Έλιοτ), Β' γυναικείος ρόλος (Ρόζμαρι Λιτς), καλύτερης φωτογραφίας (Τόνι Πίερς-Ρόμπερτς), καλύτερης σκηνοθεσίας (Τζέιμς Άιβορι), καλύτερο μοντάζ (Χάμφρεϊ Ντίξον), καλύτερης μουσική επένδυση (Ρίτσαρντ Ρόμπινς), καλύτερο διασκευασμένο σενάριο (Ρουθ Πράουερ - Τζαμπβάλα), καλύτερος ήχος.
* Βραβεία ένωσης σκηνοθετών Αμερικής  (Directors Guild of America):  Βραβείο σκηνοθεσίας Κινηματογραφικής Ταινίας (Τζέιμς Άιβορι).
* Χρυσές Σφαίρες: Καλύτερη σκηνοθεσία (Τζέιμς Άιβορι), καλύτερη δραματική ταινία.

## Μουσικά θέματα
# «Ο μιο μπαμπίνο κάρο» (από την όπερα Τζιάνι Σκίκι του Πουτσίνι) – με την Κίρι Τε Κανάουα και τη Φιλαρμονική ορχήστρα του Λονδίνου, παραγωγής του Τζόν Πρίτσαρντ.
# «Η πανσιόν Μπερτολίνι»
# «Η Λούσι, η Σάρλοτ και η κυρία Λάβις βλέπουν την πόλη»
# «Στην πλατεία Σιγκνόρια»
# «Το ανάχωμα»
# «Φαίδων και Περσεφόνη»
# «Τσι ιλ μπελ σόνο ντι Ντορέτα» (από την πρώτη πράξη της όπερας «Λα Ροντίνι» (Το χελιδόνι), του Πουτσίνι) –  με την Κίρι Τε Κανάουα και την Φιλαρμονική ορχήστρα του Λονδίνου, παραγωγής του Τζόν Πρίτσαρντ.
# «Η καταιγίδα»
# «Σπίτι και η υπόσχεση γάμου»
# «Η ιερή λίμνη»
#. «Οι αδελφές Άλαν»
# «Στην Εθνική Πινακοθήκη»
# «Γουίντι κόρνερ»
# «Χαμπανέρα» (από την όπερα «Κάρμεν» του Ζωρζ Μπιζέ)
# «Ο διαλυμμένος αρραβώνας»
# «Επιστροφή στην Φλωρεντία»
# «Τίτλοι τέλους»
* Πρωτότυπη μουσική του Ρίτσαρντ Ρόμπινς.
* Σάουντρακ άλμπουμ παραγωγής Σίμον Χέιγορθ.
* Συμφωνίες από τον Φράνσις Σό και Μπάρι Γκουράντ.
* Κυκλοφόρησε από την Filmtrax PLC.

## Παραπομπές


## Εξωτερικοί σύνδεσμοι
* 
* Merchant Ivory Productions

Κατηγορία:Ταινίες του 1985
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 1980
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Ταινίες με ηθοποιό που κέρδισε BAFTA Β' Γυναικείου Ρόλου
Κατηγορία:Βρετανικές αισθηματικές δραματικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες γυρισμένες στην Ιταλία
Κατηγορία:Ταινίες γυρισμένες στην Αγγλία
Κατηγορία:Βρετανικές ανεξάρτητες ταινίες